

**REPUBLIKA HRVATSKA**

**BRODSKO – POSAVSKA ŽUPANIJA**

**OPĆINA BEBRINA**

**Općinsko vijeće**

KLASA: 021-05/18-01/49

URBROJ: 2178/02-03-18-1

Bebrina, 7. rujna 2018. godine

Temeljem članka 32. Statuta Općine Bebrina („Službeni vjesnik Brodsko-posavske županije“ broj 02/2018.) Općinsko vijeće Općine Bebrina na 13. sjednici od dana 7. rujna 2018. godine donosi

**ODLUKU**

**O KAPITALNIM ULAGANJIMA**

**I ULAGANJIMA U IZRADU PROJEKTNE DOKUMENTACIJE**

**ZA PROVEDBU ENERGETSKE OBNOVE**

**Članak 1.**

Ovom Odlukom Općinsko vijeće Općine Bebrina daje suglasnost na provedbu kapitalnih ulaganja i ulaganja u izradu dokumentacije za pripremu i provedbu projekata energetske obnove zgrada u javnom sektoru.

Cilj provedbe ulaganja iz prethodnog stavka je smanjenje ukupnih troškova energenata zgrada u javnom vlasništvu povećanjem energetske učinkovitosti i udjela obnovljivih izvora energije, implementacijom naprednih mjerenja potrošnje te doprinos ostvarenju ciljeva održivog razvoja.

**Članak 2.**

Ovom odlukom ovlašćuje se Općinski načelnik na donošenje odluka o pokretanju postupaka izrade projektne dokumentacije te prijavi programa i projekata u svrhu povećanja energetske učinkovitosti.

Utvrđuje se da će se, po potrebi donijeti pojedinačne odluke o suglasnosti za provedbu pojedinog programa i projekta, ukoliko će donošenje pojedinog akta biti uvijet za prijavu na natječaje.

**Članak 3.**

Ova Odluka stupa na snagu danom objave u „Službenom vjesniku Brodsko-posavske županije“.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

Mijo Belegić, ing.

Dostaviti:

1. Dosje sjednica.
2. Službeni vjesnik „Brodsko-posavske županije“
3. Pismohrana.